tomron87/hebrew-wikipedia-sentences-corpus huggingface dataset:
נקודת המוצא החלה מזווית לא צפויה: הגדר הגבוהה שנבנתה כמחסום נגד התפשטות מחלת הפה והטלפיים, הייתה יעילה בהגבלת תנועת הפרסתנים הגדולים אך לא נגד טורפים קטנים כמו התן והנמייה שיכלו להשתחל בקלות דרכה.
מאחר שהתפשטות הכלבת נבלמה באמצעות הגדר למשך שנתיים חרף תנועה חופשית של התנים, ההנחה שהתן אינו מחולל המגפה אלא דווקא הקודו שתנועתו הוגבלה החלה להיראות הגיונית למדי.
עם זאת, בסופו של דבר המגפה הצליחה לחצות את הגדר ולהתפשט הלאה מזרחה; עובדה זאת מוסברת בכך שהגדר הגבוהה הייתה אמנם מחסום בלתי עביר לפרסתנים כראם או הבקר, אך לא נגד קודו נחוש שמוסגל לקפוץ בקלות במקרה הצורך לגובה של 2 מטר וחצי.
הבסיס העיקרי שהוביל למסקנה שהקודו מחולל את המגפה, היה בדיקה יסודית של דגימות נגיפי הכלבת שנלקחו ממאות קודואים נגועים.
הדבר מסביר את העובדה שהקודו היה האנטילופה היחידה שנפגעה מהמגפה בנמיביה ללא שום השפעה על אנטילופות אחרות.
השלב הבא בחקר הכלבת אצל הקודו היה בדיקת הדרך שבה הנגיף מועבר מקודו לקודו.
אצל הכלב או התן, העברת הנגיף נעשית באמצעות נשיכה, כך שהדבקת יונק אחר תתרחש לרוב לאחר הופעת התסמינים שכוללים תוקפנות ונשיכה בעצמים; הקודו לעומת זאת, נוטש את קבוצתו בפרוץ התסמינים, ומעבר לכך שאינו נושך, הוא מפגין דווקא התנהגות אדישה כלפי הסביבה.
בעקבות המאפיינים הללו, חוקרי הכלבת תהו כיצד הקודו מדביק את בני מינו.
בחינה מדוקדקת של האקולוגיה וההתנהגות של הקודו בטבע הובילה לשתי השערות מרכזיות בהם הרוק משמש תפקיד חשוב:
טיפוח הדדי: הקודואים נוהגים ללקק זה את זה - בעיקר באזור הראש, הצוואר והכתפיים.
הפעולה נפוצה במיוחד אצל נקבות וצאצאיהן, ונצפתה גם בין זכרים לנקבות ובתוך קבוצות נקבות או זכרים מתבגרים.
על פי ההשערה, במהלך ליקוק הדדי בין קודו בריא לקודו נגוע, הרוק של הקודו הנגוע בא במגע עם רירית האף של הקודו הבריא, וממנה מתפשט למערכת העצבים דרך דרכי הנשימה.
כן ייתכן שהרוק הנגוע יבוא במגע במהלך הליקוק עם השפתיים של הקודו הבריא, ואז יועבר למערכת העצבים בעקבות פצעים זעירים בפנים הפה שנגרמים ממזונו הקוצני של הקודו.
אפשרות שלישית היא שהנגיף יועבר דרך ליקוק של פצעים פתוחים על ידי אחד הצדדים.
אכילה קבוצתית: הקודואים פעילים לעיתים קרובות בתוך קבוצות רופפות האוכלות יחדיו מעצי שיטה ושיחים קוצניים אחרים.
תצפיות מצאו שהקודואים אוכלים לעיתים קרובות מאותם ענפים שמהם אכל פרט מהקבוצה דקות ספורות קודם לכן.
קודו נגוע שמתאפיין בין השאר בעודף רוק, עשוי אם כן להותיר ריר על ענף שיטה אשר יבוא במגע זמן קצר לאחר מכן עם הפה או רירית האף של קודו אחר.
בהתאם לכך, הנגיף יועבר דרך דרכי הנשימה או דרך הפצעים הזעירים בלשון ובחניכיים שנגרמים מקוצי השיטה והשיחים.
על מנת לבדוק את סבירות שתי ההשערות הנזכרות, בוצעו מספר הדבקות נסיוניות של קודואים בריאים באמצעות מריחת רוקו של קודו נגוע בכלבת על האף.
בכל המקרים, נגיף הכלבת הצליח להגיע למערכת העצבים של הקודו, ורובם מתו בתום תקופת דגירה קצרצרה או ארוכה בהתאם למינון (אחדים שרדו בזכות חיסון).
תוצאות המחקרים הוכיחו שהקודו רגיש מאוד לחשיפה לרוק נגוע דרך רירית האף או הפה, כך שהעברת נגיף הכלבת באמצעות ליקוק או אכילה קבוצתית אפשרית בהחלט.
הארגון החברתי של הקודו המבוסס על קבוצות רופפות, גורם לכך שקודו נגוע עשוי לשהות במספר קבוצות ולבוא במגע עם רבים מבני מינו - דבר שמסביר את ההתפשטות המהירה של המגפה.
התנאים הסביבתיים משלימים את התמונה המלאה: בשנים שלפני התפרצות הכלבת (1976-1973), כמות המשקעים השנתית בנמיביה הייתה מעל הממוצע או אף כפול מהממוצע, מה שהוביל לריבוי מקורות מים ולשפע במזון לאוכלי עשב ומכרסמים.
אוכלוסיית התנים לא הייתה היחידה שגדלה משמעותית בעקבות המזון, אלא גם אוכלוסיות הפרסתנים.
ספציפית אצל הקודו, האוכלוסייה צמחה בשנים הללו בקצב מהיר מאוד עד לכדי פיצוץ אוכלוסין ברחבי נמיביה: מ-80,000 פרטים ב-1973 ל-200,000 פרטים ב-1978. כתוצאה מכך, צפיפות האוכלוסייה הייתה גבוהה מהרגיל, והמגע ביניהם היה תכוף מאוד.
מצב כזה היה אידיאלי להופעת הכלבת והפיכתה למגפה אזורית.
עם הצניחה הדרסטית במספרי הקודו בעקבות המגפה, שכיחות הכלבת פחתה גם היא בהתאם.
החיסון הרגיל מפני הכלבת שבו נעשה שימוש עבור האדם ובעלי חיים אחרים יעיל אף אצל הקודו, אולם לצד הבואש, הקודו נמצא כיונק חריג בכך שהצלחת החיסון אצלו תלויה בדרך שבה בוצע.
חיסון זריקתי: נעשה על ידי הזרקה תוך-שרירית של נוגדני הכלבת ונמצא כיעיל ביותר עבור הקודו.
הן בניסויים של Agra והן בניסויים של אוניברסיטת נמיביה, אחוזי ההצלחה באמצעות חיסון זריקתי עמדו על 100% לאחר שהקודואים פיתחו תגובה חיסונית חזקה, ויעילות החיסון הייתה זהה הן נגד חשיפה למינון נמוך של הנגיף והן נגד חשיפה למינון גבוה.
חיסון אוראלי: נעשה על ידי החדרת החיסון דרך הפה בתור תמיסה או מזון ונמצא כבעל יעילות נמוכה ביותר.
מאחר שחיסון הקודו באמצעות זריקה מורכב יותר מכורח היותו חיית בר, חוקרי הכלבת במאה ה-21 מתמקדים בשינוי הרכב הגלובולין של החיסון האוראלי בניסיון למצוא את הנוסחה המתאימה שתעורר תגובה חיסונית חזקה מספיק בשביל להתמודד עם הנגיף.
החיסון הזריקתי והאוראלי נעשה באמצעות שיטות שונות:
בשיטה זאת, מסוק קל המאויש על ידי טייס וצלף דולק בעקבות קבוצות קודואים בגובה נמוך, וברגע המתאים, הצלף במושב האחורי יורה בקודו חץ המזריק את החיסון נגד הכלבת.
כדי להתמודד עם בעיית איתור הקודואים באזורים סבוכים, המסוק טס באזורים אלה בגובה נמוך מאוד ולהבי הרוטור גורמים בדרך כלל למנוסת הקודואים מאזורי המסתור שלהם.
בשיטה זאת, משתמשים במסוק על מנת לגרום למנוסת עדר לתוך הבומה , שהיא סוג של מכלאה אפריקנית ענקית וזמנית לחיות בר המורכבת ממוטות ויריעות בד חזקות.
לכידת קודו בבומה עבור חיסון ספציפי נגד כלבת לא נפוצה עקב העלות הגבוהה כמו גם החשש מפני פציעות ותמותה מלחץ, אך בכל זאת, נעשה בה שימוש במטרה ללכוד קודואים חיים עבור מחקרי הכלבת, וכן על מנת לבצע בדיקות רפואיות מקיפות.
3. פתיונותבשיטה זאת, החיסון מועבר באמצעות פתיון המכיל את נוגדני הכלבת ונתלה על ענפי עצים ושיחים הנאכלים על ידי הקודו.
מאחר שמדובר בחיסון אוראלי - שכפי שצוין לעיל - ספיגתו בגוף דרך הפה טרם הצליחה, היעילות שלו נגד הכלבת אינה אפקטיבית; אף על פי כן, השימוש בפתיונות נחקר רבות על ידי Agra ואוניברסיטת נמיביה בתקווה שתחל התקדמות בנושא ספיגת החיסון דרך הפה.
הסיבה לכך היא שהפתיונות נחשבים לאמצעי המועדף ביותר לטיפול במגפת הכלבת הן מבחינת רווחת בעלי החיים (ירי חיצים עשוי לגרום לדחק אצל הקודו), ובפרט עקב היותם פתרון חסכוני וזול משמעותית השווה לכל נפש.
מחקרים של הגופים הנזכרים, פיתחו 4 סוגים של פתיונות שמרכיביהם נבחרו בקפידה בהתאם להעדפות המזון של הקודו בטבע.
נמצא, שפתיון המבוסס על ג'לטין מעורב עם פיסות מגוררות של תרמילי שיטת הגמל (Vachellia erioloba) היה הפתיון האהוד ביותר על הקודו ואף אותר על ידו בפרק זמן קצר יותר מפתיונות אחרים.
אם תהיה פריצת דרך בתחום החיסון האוראלי אצל הקודו, שיטה זו תהפוך לדרך העיקרית במיגור הכלבת אצל אוכלוסיית הקודו בנמיביה.
בתקשורת, קוד קונבולוציה הוא סוג של קוד לתיקון שגיאות שיוצר בדיקות זוגיות באמצעות קונבולוציה של פולינום עם זרם הנתונים.
פיענוחם של קודי-קונבולוציה אפשרי בעזרת פרישת סריג פיענוח, לפי אלגוריתם ויטרבי.
אלגוריתם זה מאפשר פיענוח נראות מרבית בצורה "רכה" (soft-decision) בסיבוכיות סבירה.
יכולת זו הקנתה לקודי הקונבולוציה את יתרונם הגדול על-פני קודי הבלוק, שפוענחו באופן מסורתי באופן "קשה" (hard-decoding), שמשיג ביצועים נחותים מול פיענוח "רך".
יתרון זה הפך אותם פופולריים במיוחד, אף שהיום הם נחשבים 'פחותים' מול קודי בלוק חזקים כדוגמת LDPC.
קודי קונבולוציה מאופיינים על-פי רוב בשלושה גדלים מרכזיים: n,k,K.
להבדיל מקודי בלוק, ל-n,k אין משמעות של גודל הבלוק או של גודל המילה, מאחר שהמידע מקודד (ומפוענח) באופן זרמי ורציף.
בכל זאת, n,k הם גודלי הבסיס המאפיינים את קצב המקודד, ו-K (מכונה "Constraint Length") הוא עומק הזיכרון של המקודד.
טכניקה נפוצה לייצר קוד קונבולוציה בקצב גבוה מ-0.5 היא לנקב קוד נתון בקצב 0.5, פשוט על ידי קידוד זרם המידע בקצב 0.5 ו'מחיקת' חלק מזרם המידע היוצא.
כך למשל, קידוד מידע בקצב 0.5 ואז 'מחיקה' של 3 ביטים מכל 14 תייצר קוד בקצב 7/11.
קודי קונבולוציה הוצגו לראשונה בשנת 1955 על ידי פיטר אליאס.
ב-1967 אנדרו ויטרבי הציג אלגוריתם לפיענוח קודים אלו באופן המשיג את ביצועי מפענח הנראות המרבית (Maximum Likelihood) בסיבוכיות סבירה, באמצעות סריג (trellis) אינווריאנטי בזמן.
אלגוריתם זה נקרא אלגוריתם ויטרבי, ומאוחר יותר נודעה לו משמעות רחבה יותר בכמה נושאים נוספים.
מאוחר יותר פותחו אלגוריתם נוספים מבוססי סריג דומה, הבולט שבהם הוא BCJR.
כיום, קודי קונבולוציה נמצאים בשימוש במערכות תקשורת רבות, לרבות תקשורת לוויינים, שידורי סלולר ועוד רבים.
פעמים רבות קודי קונבולוציה משמשים כאחד הרכיבים בשרשרת קודים לתיקון שגיאות, לרוב בסמוך לקוד ריד-סולומון (RS).
בתקופה שלפני גילוי קודי הטורבו, שילוב זה בין קודי קונבולוציה ובין קודי RS היה הקרוב ביותר להשיג את חסם שאנון להעברת אינפורמציה בערוץ.
קוד 'קלאסי' בקצב 0.5 מוגדר על ידי שני פולינומים, ו-.
הבסיס של מקודד קונבולוציה מורכב מ-(K-1) אוגרים, כאשר כל אחד אוגר ביט אחד.
יחד עם ביט המידע הנוכחי, בכל רגע נתון האוגרים מכילים את K הביטים האחרונים שהתקבלו בזרם המידע.
בכל נקודת זמן מחשבים את תוצאת הקונבולוציה בין כל אחד מהפולינומים לבין K הביטים הללו.
למשל, עבור פולינום , תוצאת הקונבולוציה של הפולינום בזמן תהיה שווה ל-.
כך, בכל נקודת זמן יחושבו שתי תוצאות - עבור הקונבולוציות של שני הפולינומים עם זרמי המידע.
שתי תוצאות אלו ישורשרו בזאת אחר זאת וייפלטו למוצא המקודד.
למשל, עבור זרם מידע ופולינומים:
נקבל שני מוצאי ערוץ בכל נקודת זמן:
כך, נשים לב שעבור כל ביט בזרם הכניסה יתקבלו שני ביטים בזרם המוצא - כלומר אכן קיבלנו יתירות של קצב 0.5.
במצב הכללי, כלומר עבור קוד קונבולוציה קלאסי עם פרמטרים n,k, נגדיר מטריצה שבה הוא פולינום המתאר את התלות של המוצא ה-j של המקודד בזרם-הכניסה ה-i.
כאמור לעיל, דרך פרקטית יותר לייצר קוד קונבולוציה בקצב גבוה מ-0.5 היא על ידי הגדרת תבנית ניקוב על קוד בקצב 0.5. כלומר, בהינתן קוד בקצב 0.5, תבנית ניקוב בעלת d מחיקות מתוך r איברים תייצר קוד שקול בקצב .
פיענוחם של קודי קונבולוציה נעשה פשוט יחסית עם פרסומו של אלגוריתם ויטרבי, המאפשר פיענוח "קשה" או "רך".
פיתוח משמעותי שנעשה לו, BCJR, מאפשר להוציא גם מוצאים רכים מהמפענח, כלומר על כל ביט במוצא מתקבלת גם הערכה של אמינות הביט.
בתורת הקודים, קוד פולינומי הוא סוג של קוד ליניארי בו אוסף של מילות קוד חוקיות מורכב מהפולינומים (בדרך כלל בעלי אורך קבוע) שמתחלקים ללא שארית בפולינום קבוע נתון (בעל אורך קצר יותר, שנקרא הפולינום היוצר).
בהינתן שדה סופי (שהאיברים בו יוגדרו "סימבולים"), נגדיר לכל רצף סימבולים באורך : , פולינום מתאים כך: .
בהינתן מספר ופולינום יוצר שדרגתו , הקוד הפולינומי שנוצר על ידי הוא אוסף מילות הקוד שדרגתן קטנה מ- המתחלקות ללא שארית בפולינום .
נגדיר את השדה ונקבע את הקבועים , , כאשר הפולינום היוצר הוא .
הקוד הפולינומי הנוצר על ידי g מורכב מהמילים הבאות:
מאחר שהקוד הפולינומי מוגדר מעל שדה גלואה בינארי ופעולת החיבור מתבצעת מודולו 2, מילות הקוד הן למעשה:
באופן שקול ניתן לייצג את מילות הקוד כמחרוזת של מקדמי הפולינום, כך:
קוד פולינומי זה, ככל קוד פולינומי אחר, הוא קוד ליניארי, כלומר כל צירוף ליניארי של מילות קוד מהווה מילת קוד בפני עצמו.
במקרה לעיל, בו השדה מעליו מוגדרים הפולינומים הוא שדה גלואה בינארי, צירוף ליניארי ניתן לחישוב גם על ידי פעולת XOR על מילות הקוד בצורתן כמחרוזת בינארית של מקדמי הפולינום (למשל ).
קודאבה טאק (ಕೊಡವ ತಕ್ಕ್ Kodava takk) היא שפה דראווידית המדוברת על ידי תושבי מחוז קודאגו שבמדינת קרנאטקה שבדרום הודו.
השפה היא שפה בסיכון ובעלת שני ניבים: מנדלה וקיגאט.
בקודאבה יש חריגות מרוב השפות הדראווידיות האחרות, למשל ברוב השפות הדראווידיות ישנן 5 תנועות קצרות ו-5 תנועות ארוכות בעוד שבקודאבה ישנן 2 תנועות נוספות.
במפקד האוכלוסין שנערך בהודו בשנת 2011 נמצא כי לשפה ישנם 113,857 דוברים.
בשפה מתקיימת תעשיית קולנוע קטנה, הסרט הראשון בשפה יצא לאור בשנת 1972 ובנוסף אליו הופקו מספר סרטים אחרים.
קודאליין היא להקה אירית שנוסדה ב-2005. עד ל-2011, הלהקה נקראה 21 דימנדס .
ב-2006–2007, הלהקה התחרה בעונה החמישית של התוכנית You're a Star .
הם הגיעו לגמר התחרות וזכו מקום 2.
ב-7 בספטמבר 2012, הלהקה הוציאה את המיני-אלבום הראשון שלהם, The Kodaline - EP.
ב-17 במרץ 2013, הלהקה הוציאה את המיני-אלבום השני שלהם, The High Hopes EP.
ב-2 ביוני 2013, הלהקה הוציאה את המיני-אלבום השלישי שלהם, Love Like This - EP.
ב-17 ביוני 2013, הלהקה הוציאה את אלבום המוזיקה הראשון שלהם, In a Perfect World.
ב-23 באוגוסט 2013, הלהקה הוציאה את המיני-אלבום הרביעי שלהם, Brand New Day.
ב-8 באוקטובר 2013, הלהקה הוציאה את הסינגל "All I Want".
ב-6 בפברואר 2014, הלהקה הוציאה את המיני-אלבום החמישי שלהם, One Day.
ב-9 בפברואר 2015, הלהקה הוציאה את אלבום המוזיקה השני שלהם, Coming Up For Air.
ב-23 ביוני 2017, הלהקה הוציאה את הסינגל "Brother".
ב-12 באוקטובר 2017, הלהקה הוציאה את המיני-אלבום השישי שלהם, I Wouldn't Be EP.
ב-23 במרץ 2018, הלהקה הוציאה את הסינגל "Follow Your Fire".
ב-28 בספטמבר 2018, הלהקה הוציאה את אלבום המוזיקה השלישי שלהם, Politics of Living.
קוד קאלימאקי (ברומנית: Codul Calimach) היה קובץ החוקים האזרחיים הראשון של נסיכות מולדובה.
הקובץ חובר ביוזמתו של השליט סקרלט קאלימאקי ונערך על ידי קריסטיאן פלכטנמאכר ואנאניה קוזאנוס ובעזרתם של אנדרונאקה דוניצ'י ודמסקין בוז'ינקה ומשפטנים נוספים.
הקוד פורסם ב-1817 ביוונית וב-1833 תורגם לרומנית על ידי פלכטנמאכר ובוז'ינקה.
תוכן הקוד מבוסס על הקודקס האזרחי הי מ-1804 ועל הקודקס האזרחי האוסטרי מ-1811 עם התאמות למנהג המקומי ולחוק האזרחי הביזנטיני.
קוד קלימאקי, מחולק לשלושה חלקים, וכולל 2032 סעיפים שונים.
הקוד הוחלף ב-1865 על ידי הקוד האזרחי של 1865, שנכנס לתוקף בנסיכויות הרומניות המאוחדות, שנסיכות מולדובה הייתה חלק ממנה.
קוד שפה הוא קוד המקצה אותיות או מספרים כמזהים או מסווגים לשפות.
ניתן להשתמש בקודים אלה לארגון אוספי ספרייה או הצגת מצגות נתונים, לבחירת הקיטלוג והתרגומים הנכונים במחשב וכייעוד קצרצר לצורות ארוכות יותר של שמות שפה.
תוכניות קוד שפה מנסות לסווג את העולם המורכב של שפות אנושיות, ניבים וריאציות.
רוב התוכניות עושות פשרות בין היותן כלליות לבין היותן שלמות מספיק כדי לתמוך בניבים ספציפיים.
לדוגמה, רוב האנשים במרכז יבשת אמריקה ובדרום אמריקה דוברים ספרדית.
הספרדית המדוברת במקסיקו, למשל, תהיה שונה במקצת מהספרדית המדוברת בפרו או במדינה אחרת הדוברת את אותה השפה, בנוסף לאזורים שונים בתוך מקסיקו בהם ישנם ניבים שונים ומבטאים שונים של ספרדית.
ערכת קוד שפה עשויה לקבץ את כל אלה כ"ספרדית" לבחירת פריסת מקלדת, לרוב כ"ספרדית" לשימוש כללי, או להפריד כל ניב כדי לאפשר ניבים ספציפיים לאזור.
קודה תקשורת בע"מ היא חברה ישראלית להפקת תוכניות טלוויזיה בבעלות רם לנדס.
בעל החברה הוא רם לנדס, איש תקשורת ישראלי, שכיהן כסמנכ"ל התוכן של חברת החדשות של ערוץ 2, עורך ראשי של המהדורה המרכזית ומנכ"ל חדשות 10.
ב-2005 עזב לנדס את תפקיד מנכ"ל חדשות 10, לשם הקמת חברת "קודה תקשורת", שהפיקה תוכניות כגון "אישי עם גיל ריבה" ("HOT3"), "עד כאן עם אורי גוטליב" (yes), "יום חדש" (קשת), ערוץ 2) ו"בואו נפתח את זה" (קשת, ערוץ 2), בהן שימש כיוצר, מפיק ועורך אחראי.
ב-2008 הפיקה החברה את הטלנובלה של HOT3, "חשופים", העוסקת באנשים והסיפורים מאחורי מהדורות החדשות בישראל.
באותה שנה העלתה "קודה תקשורת" תוכנית סאטירה יומית בערוץ 15 בלוויין בהגשת הסטנדאפיסט יעקב כהן שזו הייתה הופעתו הראשונה במדיום הטלוויזיוני.
כמן כן הועלתה סדרה "בואו נפתח את זה".
ב-2009 הפיקה "קודה תקשורת" עונה שנייה של הטלנובלה "חשופים".
באותה שנה יצר לנדס, יחד עם הבמאי דורון צברי, את הסדרה "מחוברות" שבה חמש נשים תיעדו במשך תקופה ארוכה את חייהן.
בשנת 2010 יצר לנדס, יחד עם דורון צברי, את הגרסה הגברית ל"מחוברות", סדרה בת 38 פרקים שנקראה "מחוברים".
הפורמט של "מחוברים" נמכר ל-19 מדינות ובהן: אירלנד, הולנד, הונגריה, נורווגיה, הודו, דנמרק ופינלנד.
"מחוברים" זכתה בחמישה פרסי האקדמיה בישראל, בפרס הסדרה הדוקמנטרית הטובה ביותר בדנמרק, בפרס סדרת הריאליטי הטובה ביותר באירלנד ופרס ראשון לסדרת דוקודרמה בארצות הברית.
בשנת 2011 הפיקה "קודה תקשורת" את העונה השנייה של "מחוברות", וכן את הדרמה "ילדי ראש הממשלה".
באותה שנה החל לנדס להפיק תוכנית תחקירים ב"רשת" בשם "360", ואת התוכנית "חדר החדשות" של החדשות המקומיות – שש מהדורות יומיות של חדשות מקומיות המשודרות ב-HOT וב-yes.
מערך החדשות המקומיות התקיים במשך שלוש שנים וכלל כ-180 עובדים.
קודה תקשורת הפיקה עונה שנייה של "ילדי ראש הממשלה" ושמונה עונות של "מחוברים" ו"מחוברים פלוס".
החל מהעונה החמישית (מחוברים פלוס) זכה הפורמט לשיאי צפייה ב-VOD ובערוץ 3 של חברת הוט.
בשנת 2013 יצר לנדס יחד עם גל רז ועמי טיר את פורמט "המתנחל", פורמט קומי שנועד להיות סאטירה על תוכניות הקואוצ'ינג השונות.
שתי עונות של "המתנחל" שודרו בערוץ 10 (העונה השנייה לקראת בחירות 2015) ועונה שלישית לקראת בחירות 2019 שודרה בערוץ 13.
בשנת 2014 גם נוצר הפורמט של "חדשות מהעבר" שיועד ושודר בטלוויזיה החינוכית והצליח לשלב מידע על תולדות המדינה והציונות בתוך מסגרת קומית ומושכת לילדים ולהורים שלהם.
עד כה הופקו כ-140 פרקים של "חדשות מהעבר".
בשנת 2015 הפיקה "קודה תקשורת", את פורמט "מחוברים פלוס" בניו יורק עבור חברת AOL בארצות הברית.
בעונה האמריקאית השתתפה גם השחקנית סוזן סרנדון.
באותה שנה החלה "קודה תקשורת" גם להפיק תוכנית תחקירים צרכנית בשם "עושות חשבון" עבור ערוץ 10, ששודרה 4 עונות.
בשנת 2016 החלה "קודה תקשורת" להפיק עבור "קשת" את סדרות הדוקוריאליטי "המתמחים", שתיעדה את חיי הרופאים המתמחים בבית החולים תל השומר, ואת "כחולים", שעסקה בשוטרי משטרת ישראל והציגה בפני הצופים זווית התבוננות חדשה על עבודת השוטרים.
בשנת 2017 המשיכה "קודה תקשורת" להפיק את "עושות חשבון", עבור ערוץ 10, עונה נוספת של "המתמחים" עבור "קשת" ואת סדרת הדרמה (הראשונה בישראל שצולמה ושודרה ב-4K) "כבודו", העוסקת בשופט בית משפט השלום בבאר שבע שעולמו מתפרק.
"כבודו" זכתה בפרס ראשון, (הגרנד-סלאם), במסגרת התחרות הרשמית של פסטיבל "סירייס מנייה" בפריז שנחשב לאחד הפסטיבלים החשובים ביותר באירופה לסדרות טלוויזיה מתוסרטות.
הסדרה נמכרה לערוץ Showtime האמריקני והייתה לסדרה הראשונה בהיסטוריה של הערוץ שנרכשה להפקה ללא פיילוט.
בשנת 2018 הפיקה "קודה תקשורת" סדרות ריאליטי גדולות כגון "כמה רחוק" ו"היום בעוד שנה".
לנדס, יחד עם גל רז ואנשי קשת, פיתחו ויצרו את "לאהוב את אנה" - פורמט מקורי המשלב דייטים עם טיפול פסיכולגי.
הסדרה זכתה להצלחה גדולה וכוכבת הסדרה, אנה אהרונוב, אכן מצאה זוגיות והתחתנה עם בן זוג שמצאה בסדרה.
לאהוב את אנה נמכרה להפקה בהולנד.
בשנת 2019 "קודה תקשורת" הפיקה את "מצולמים" שהיא גרסה קומית ומתוסרטת עם שלישיית "מה קשור" של הפורמט המקורי של קודה: "מחוברים".
באותה שנה הופק בקודה סרט שדן בפרשת "משחקי חברה" ובו עלו עדויות חדשות ושאלות בנוגע לתפקוד המשטרה והפרקליטות באופן הטיפול בתיק הזה, שהתפוצץ לראשונה בנובמבר 2013, כשהחלה חקירה משטרתית נגד הזמר אייל גולן, אביו דני ביטון וחשודים נוספים בקשר לבעילה אסורה בהסכמה של קטינות.
שיא המאבק בין השניים היה בניסיון של גולן ופרקליטיו למנוע את הקרנתו.
בשנת 2023 עלתה לשידור הסדרה "השגרירות" בהפקתה.
בהמשך השנה נרכשה חלק מהבעלות של חברת ההפקות על ידי חברת ההפקות של אייל גולן, "ליאם הפקות".
בשנת 2025 עלתה לשידור בכאן 11 הסדרה "התנתקות" בהפקתה.
הסדרה עוקבת אחרי מפקד תוכנית ההתנתקות (בגילום עמוס תמם) ולבטיו סביב התוכנית.
בשנת 2019 הפיקה החברה עונה שלישית של תוכנית התחקירים "שטח הפקר" בהגשת גיא זוהר והמציאה פורמט יומי המשודר לפני החדשות ומכונה "מהצד השני".
באותה שנה הפיקה את סדרת הדוקו-ריאליטי "מחוז ירושלים" עבור כאן 11. הסדרה היא מעין המשך לסדרה "כחולים" ומתמקדת במעקב אחרי שוטרים ביחידות המודיעין, הבילוש, היס"מ ומשמר הגבול במחוז ירושלים.
באחד הפרקים שתלה המשטרה נשק בתוך ביתו של תושב מזרח ירושלים, כך שבמסגרת הפרק נראים השוטרים מוצאים נשק צה"לי מסוג M16 "מוחבא" במרתף הבית.
בעקבות חשיפה בעיתון "הארץ" התנצלה המשטרה על האירוע, והפרק הוסר מאתר "כאן 11".
בהמשך התגלו מספר אירועים נוספים, בין היתר הוספת צעקות וקריאות נאצה נגד שוטרים בעת מעצר מפגין חרדי בירושלים, כשצלם העיתונות חיים גולדברג שהיה במקום בעת המעצר העיד כי המקום היה שומם ושקט לחלוטין, וכן פיברוק מציאת סמים (שלאחר המקרה העידה נציגת המשטרה בבית המשפט כי "לא נמצא דבר").
בעקבות זאת ומחשש לזיופים נוספים, הסירה "כאן 11" את כל פרקי הסדרה מהאינטרנט, וביטלה את כל עבודותיה עם חברת ההפקה בראשות לנדס.
שורה של אנשי תקשורת התייצבה לצדו של לנדס ונגד החלטת תאגיד השידור.
במרץ 2020, הודיע תאגיד השידור כי יחזרו לעבוד עם קודה הפקות.
הפקת התכנית מהצד השני עם גיא זהר הופסקה באוגוסט 2019, בעקבות הסכסוך של כאן 11 עם קודה תקשורת לגבי מחוז ירושלים.
התכנית חודשה ב-18 בספטמבר לאחר שהופסק לחלוטין שיתוף הפעולה עם קודה וגיא זהר החל להפיקה באופן אישי.
ביל קהן קפרי , הידוע בשם הבמה קודאק בלאק (Kodak Black), הוא ראפר, זמר ופזמונאי אמריקאי.
הוא זכה להכרה ראשונית עם שירו, "No Flockin".
אלבום הבכורה שלו, Painting Pictures, משנת 2018, הגיע למקום השלישי במצעד הבילבורד 200 וכלל את הסינגל "Tunnel Vision" שהגיע לעשירייה הפותחת במצעד הבילבורד הוט 100. אלבומו השני Dying to Live משנת 2019 הגיע למקום הראשון במצעד הבילבורד 200, ונתמך על ידי הסינגל "Zeze" שהגיע למקום השני במצעד הבילבורד הוט 100.
קודאק בלאק נולד בשם דיאוסון אוקטייב ב-11 ביוני 1997 בפומפנו ביץ', פלורידה.
הוא בנו של מהגר מהאיטי, מרסלנה אוקטייב.
מאוחר יותר הוא שינה את שמו לביל קפרי.
קודאק בלאק גודל על ידי אימו בגולדן אקרס, פרויקט דיור ציבורי בפומפנו ביץ'.
קודאק בלאק החל לעשות ראפ בבית הספר היסודי והחל ללכת לבית מוזיקת טראפ מקומי לאחר הלימודים כדי להקליט מוזיקה.
הוא בילה את נעוריו בקריאת תזאורונים ומילונים כדי לקדם את אוצר המילים שלו.
קודאק בלאק השתתף לעיתים קרובות בקטטות ופריצות עם חבריו.
הוא גורש מבית הספר בכיתה ה' עקב לחימה ונעצר בגין גניבת רכב בעת שהיה בחטיבת הביניים.
על גידולו אמר כי ניתנו לו שתי אפשרויות: "למכור סמים עם אקדח על הירך או לעשות ראפ".
מגיל שש השתמש קודאק בלאק בכינויו "בלאק".
הוא גם השתמש בכינוי "ליל בלאק".
כשהצטרף לאינסטגרם הוא בחר את שם המשתמש "קודאק בלאק".
מאוחר יותר, זה הפך לשם הבמה שלו כשהחל לעשות ראפ, בעקבות בחירת מעריציו.
בשנת 2009, בגיל 12, קודאק בלאק הצטרף להרכב ראפ בשם Brutal Youngnz, תחת שם הבמה "ג'יי-בלאק".
לאחר מכן הצטרף להרכב ראפ מקומי בשם The Kolyons.
בדצמבר 2013, קודאק בלאק הוציא את המיקסטייפ הראשון שלו, Project Baby, אחריו בדצמבר 2014 את המיקסטייפ Heart of the Projects, ולאחר מכן בדצמבר 2015 את המיקסטייפ Insitution.
באוקטובר 2015 פרסם הראפר הקנדי דרייק סרטון שלו רוקד לאחד משיריו של קודאק בלאק, "Skrt", שעזר לו לצבור פופולריות, למרות התנגדויות של ראפרים אחרים כגון ארל סווטשירט.
באותו החודש, חתם קודאק בלאק על עסקה חברת התקליטים האמריקאית אטלנטיק רקורדס.
במאי 2016 התארח קודאק בלאק בסינגל "Lockjaw" של הראפר פרנץ' מונטנה, מתוך המיקסטייפ ה-21 שלו, MC4, שהגיע למקום ה-23 במצעד שירי ה-R&B\היפ הופ של הבילבורד.
באוגוסט 2016 הגיע הסינגל "Skrt" של קודאק בלאק למקום ה-10 במצעד שירי ה-R&B/היפ הופ מתחת להוט 100 של הבילבורד.
ביוני 2016 פרסם את המיקסטייפ הרביעי שלו, Lil B.I.G.
Pac, שהפך למיקסטייפ הראשון שלו שנכנס למצעד בילבורד, תוך שהגיע למקום ה-49 במצעד אלבומי ה-R&B/היפ-הופ.
ב-17 בפברואר 2017, קודאק בלאק הוציא את הסינגל "Tunnel Vision", שהופיע לראשונה במקום ה-27 במצעד הבילבורד הוט 100, ובשיאו הגיע למקום השישי.
השיר הוא שירו הראשון של קודאק בלאק שנכנס למצעד.
במצעד הקנדה הוט 100 הגיע השיר למקום ה-17. במרץ של אותה השנה, הוציא את אלבום הבכורה שלו, Painting Pictures, שהגיע למקום השלישי במצעד הבילבורד 200, ומכר בשבוע הראשון לצאתו 71,000 יחידות שקולות לאלבום.
ב-18 באוגוסט, הוציא את מיקסטייפ ההמשך למיקסטייפ הראשון שלו, Project Baby 2. בנובמבר הוציא מהדורת דלוקס של המיקסטייפ.
הסינגל "Codeine Dreaming" מתוך מהדורת הדלוקס הגיע בשיאו למקום ה-52 במצעד הבילבורד הוט 100.
בינואר 2018 קודאק בלאק נעצר בעקבות פשיטה בביתו בפלורידה.
מאוחר יותר הוציא בלאק את המיקסטייפ Heart Break Kodak, ביום האהבה של אותה השנה.
ב-14 בדצמבר הוציא קודאק בלאק את אלבומו השני, Dying to Live.
את האלבום הוביל הסינגל המצליח "Zeze", בו השתתפו הראפרים טראוויס סקוט ואופסט, שהגיע בשיאו למקום השני במצעד הבילבורד הוט 100.
בשנת 2020 הוציא קודאק בלאק את אלבומו השלישי, Bill Israel, שהגיע בשיאו למקום ה-42 במצעד הבילבורד 200.
באוקטובר 2021 יצא אלבום האוסף של הלייבל סניפר גאנג, Sniper Gang Presents Syko Bob & Snapkatt: Nightmare Babies, מתוכו הלהיט "Super Gremlin", שהגיע למקום השלישי במצעד הבילבורד הוט 100. ב-2022, יצא אלבומו הרביעי, Back for Everything, גם הוא כולל את הסינגל.
ב-18 באוגוסט 2023 הוציא את הסינגל "Hvn On Earth" יחד עם ליל טקה.
בשנת 2014 הצהיר קודאק בלאק כי הוא פועל לקראת תעודת התיכון שלו בבית הספר התיכון בלאנש אלי בפומפנו ביץ'.
במהלך שהותו בבית הסוהר, קודאק בלאק החל להזדהות כחלק מהעבריים השחורים, לאחר שמנהל משרד בבית הסוהר למד עמו כתבי קודש.
מאוחר יותר הוא הגיש בקשה לשנות את שמו לביל קהן בלנקו, כאשר קהן הוא כביכול איות חילופי של כהן, מונח המשמש ביהדות כהתייחסות לצאצאי אהרן אחי משה.
ב-2 במאי 2018, הוא שינה באופן חוקי את שמו מדיאוסון אוקטייב לביל קפרי.
קודאי סאנו (ביפנית: 佐野 航大; נולד ב-25 בספטמבר 2003 בצויאמה שביפן) הוא כדורגלן יפני המשחק בעמדת הקשר בקבוצת ניימכן מליגת העל ההולנדית ובנבחרת יפן.
סאנו גדל במחלקות הנוער של FC ויפארטה ויונאגו קיטה HS.
בשנת 2022 החל לשחק בקבוצה הבוגרת של פגיאנו אוקיאמה מליגת המשנה היפנית, במדיה ערך 49 הופעות ליגה והבקיע חמישה שערים.
ב-17 באוגוסט 2023 חתם סאנו על חוזה לחמש שנים בניימכן מליגת העל ההולנדית.
ב-16 בספטמבר ערך את הופעת הבכורה שלו במועדון, בהפסד 0–4 לפ.ס.וו.
איינדהובן במסגרת המחזור החמישי ב־2023/2024.
סאנו נכלל בסגל נבחרת יפן עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר.
אחיו הבוגר הוא כדורגלן נבחרת יפן וקאשימה אנטלרס קאישו סאנו.
בפיתוח תוכנה קוד נקי (באנגלית clean code) הוא קוד שקל לקרוא, להבין ולתחזק.
קוד נקי כתוב בצורה פשוטה ותמציתית, לפי סדרה של מוסכמות שמקלות על הקריאה ועל המעקב.
המונח הפך לפופולרי בעקבות רוברט ססיל מרטין , שכתב את הספר "Clean Code: A Handbook of Agile Software Craftsmanship" בשנת 2008. בספר זה, הוא הציג סדרה של עקרונות ושיטות עבודה מומלצות לכתיבת קוד נקי, כמו מתן שמות משמעותיים למשתנים, פונקציות קצרות, הערות ברורות ופורמט עקבי.
הגדרה לא רשמית שטבע מרטין פאולר היא: כל טיפש יכול לכתוב קוד שמחשב יכול להבין, מתכנתים טובים כותבים קוד שבני אדם יכולים להבין.
קריאה ותחזוקה: קוד נקי מקל על קריאה, הבנה ושינוי של הקוד.
כתיבת קוד קריא מפחיתה את הזמן הדרוש לתפיסת הפונקציונליות של הקוד, מה שמוביל לזמני פיתוח מהירים יותר.
שיתוף פעולה בצוות: קוד ברור ועקבי מקל על תקשורת ושיתוף פעולה בין חברי הצוות.
על ידי הקפדה על מוסכמות קידוד וכתיבת קוד קריא, מפתחים מבינים בקלות זה את עבודתו של זה ומשתפים פעולה בצורה יעילה יותר.
איתור באגים ופתרון בעיות: קוד נקי כתוב בבהירות ובפשטות, מה שמקל על איתור והבנת חלקים ספציפיים של בסיס הקוד.
מבנה ברור, שמות משתנים משמעותיים ופונקציות מוגדרות היטב מקלים על זיהוי ופתרון בעיות.
איכות ואמינות משופרים: קוד נקי מקטין את הסיכון לשגיאות, מה שמוביל לתוכנה איכותית ואמינה יותר בהמשך.
הקפדה על אורך קוד קצר ומתומצת.
יש לחסוך במשתנים שאינם שימושיים בקוד או כאלו שאפשר להמיר אותם במשתנים קיימים או קלים להשגה.
Expressive – ביטוי הצורך באופן מדויק וברור
יש להסביר באופן המדויק ביותר מה הקוד עושה, ולכן:
יש להעדיף שמות כלליים שישמשו לטווח רחוק (לדוגמה: אין להוסיף לשם המשתנה את הסוג שלו).
יש להימנע משמות בעלי משמעות כפולה או רחבה.
אין לכלול מספר בשם המשתנה, כיוון שלא ברור מה המספר אמור לבטא.
יש שממליצים לפתוח את כל שמות הפונקציות באחד מהשלושה is,get,do:
is_XXX - הפונקציה תחזיר ערך בוליאני
get_XXX - הפונקציה תחזיר ערך כלשהו
do_XXX - הפונקציה תבצע פעולה מסוימת בלי להחזיר ערך
Do one thing - עשה דבר אחד בכל פעם
כל שורת קוד או פונקציה אמורה לבצע פעולה אחת בלבד.
קודון הוא רצף של 3 נוקלאוטידים שנמצא ב-DNA וב-mRNA, המקודד לחומצת אמינו מסוימת או לסיום התרגום.
החומר התורשתי נקרא בשלשות נוקלאוטידים הנקראות קודונים, לפי כללי הקוד הגנטי.
מסיבה זו גורמת מוטציית הוספה או החסרה להסטת מסגרת, המשבשת את קריאת הגן ממקום המוטציה והלאה.
מתוך 64 הקודונים המתקבלים מצרופים שונים של ארבעת הבסיסים החנקניים המצויים בחומר התורשתי, 61 מקודדים ל-20 חומצות האמינו, ועל כן רוב חומצות האמינו מקודדות על ידי יותר מקודון אחד.
גמישות זו באה לידי ביטוי בעיקר בנוקלאוטיד השלישי, ולכן לעיתים קרובות מוטציות בנוקלאוטיד זה לא יובילו לשינוי במבנהו הראשוני של החלבון (דהיינו, רצף חומצות האמינו המרכיבות אותו) כלל.
שלושת הקודונים הנותרים משמשים כקודוני סיום המקודדים לסיום תהליך התרגום.
הקודון AUG משמש, בנוסף לקידוד למתיונין כקודון פתיחה, המציין היכן יש להתחיל את התרגום.
כל חלבון למעשה מתחיל בחומצה האמינית מתיונין אלא אם כן מיד לאחר ייצורו הוא עובר תהליך הקוטע ממנו חומצה אמינית זו.
בחלק מהתאים בהם יש חומצה אמינית לא שגרתית שמשולבת בחלבונים, אחד מהקודונים המקודד באופן שיגרתי להפסקת ייצור החלבון, מקודד בתאים אלה לאותה חומצה אמינית בלתי שגרתית.
לדוגמה, בתאים שבהם יש סלנוציסטין, הקודון UGA מקודד לחומצה אמינית זו ולא להפסקת ייצור החלבון.
קודו מסורטט (שם מדעי: Tragelaphus scriptus; קרוי באנגלית: Bushbuck) הוא אנטילופה אפריקנית בינונית החיה באזורים מיוערים באפריקה שמדרום לסהרה.
מין בסוג קודו מתת משפחת פרים.
גובהו של הקודו המסורטט בסביבות 90 ס"מ ומשקלו נע בין 30 ל-80 ק"ג (תלוי בתת-מין).
לקודו המסורטט פרווה בצבע חום בהיר, עם עד שבעה פסים וכתמים לבנים בצדדיו.
לזכרים קרניים שעשויות להגיע לאורך של למעלה מחצי מטר עם פיתול אחד.
הם ניזונים בעיקר מעשב, אך יכולים לאכול כל חומר צמחי אחר.
הקודו פעילים כמעט 24 שעות ביום, אך נוטים להיות פעילי לילה באזורים מיושבים באדם.
הם חיים בדרך כלל כבודדים, אך לעיתים גם בזוגות.
ההיריון נמשך כ-180 יום ובסופו נולד גור במשקל של כ-4 ק"ג.
קודו סילבטיכוס ( Tragelaphus sylvaticus) הופרד למין עצמאי, לדעת כמה חוקרים.
קוֹדוֹמוֹ (ביפנית: 子供) הוא מילה יפנית שמשמעותה "ילד".
אף על פי כן, בעיני רבים מקוראי המאנגה והאנימה, המילה מתייחסת לז'אנר ספציפי שתוכנו מיועד בעיקר לילדים.
קודומו לעיתים משתמש באנימציה פשוטה יותר בהשוואה לז'אנרים אחרים של אנימה, ואף ישנו שימוש תכוף בכתוביות פוריגאנה (כתב-עזר לילדים המופיע ליד סמלי קאנג'י) למען הבנה קלה יותר של שכבות הגיל הצעירות שעדיין לא התמחו ברזי השפה היפנית.
עלילת הקודומו עוסקת בעיקר בנושאים אשר ידידותיים יותר לילדים/משפחה.
הפיתוח של חוברות מאנגה בז'אנר קודמו החל עוד בסוף המאה ה-19 עם הייצור של סיפורי מאנגה קצרים שאורכם כ-15 עמודים.
סיפורי המאנגה הקצרים נוצרו כחלק מהניסיון לעודד אוריינות בקרב הנוער היפני במהלך תקופת מייג'י.
ציון דרך מרכזי בפופולריות של הז'אנר היה השקת סדרת המאנגה אסטרו-בוי ב-1952 אשר נוצרה על ידי אוסמו טזוקה שנחשב לעיתים רבות ל"אבי האנימה".
את ז'אנר הקודמו באנימה ובמאנגה ניתן לחלק לארבע קטגוריות.
שלמרות היותם פופולריים, הם מייצגים פחות את האנימה היפנית המסורתית.
במקום זאת הם עוצבו בהשפעה ניכרת של סדרות אנימציה אמריקניות וסובייטיות.
הקטגוריה השנייה מורכבת מעיבודים מחודשים לסדרות מאנגה יפניות מקוריות.
סדרות בתת-הז'אנר זה בדרך כלל משתמשים מכילים רפרנסים רבים לחברה היפנית, ולכן קהל שאינו יפני עשוי להתקשות יותר להבין את הסדרה.
סדרות אלו דומות במידה מסוימת לסדרות אנימציה אמריקניות.
דוגמה בולטת לסדרה מהסוג הזה היא הסדרה "דורימון".
סדרות מתת הז'אנר הזה מכילות לעיתים רבות אלמנטים שנלקחים מתת הז'אנר שונן.
הקטגוריה השלישית אשר מכונה "ג'וג'י מוקה" כוללת סדרות מאנגה ואנימה אשר קהל היעד העיקרי שלהן הוא ילדות ונערות צעירות.
דוגמה בולטת לסדרה מהסוג הזה היא הסדרה "הלו קיטי".
לקטגוריה הרביעית, הקרובה יותר לתת הסוגה שונן, יש קשר חזק עם תעשיית משחקי הווידאו וזכייני צעצועים, והסוגה הזו זכתה בפועל להצלחה המסחרית הגדולה ביותר לאורך השנים.
דוגמה בולטת לסדרה בתת-ז'אנר זה כוללות את פוקימון.
חוברות מאנגה בז'אנר קודומו, כגון "קורוקורו קומיק" ו"קומיק בומבום", מכוונים בעיקר לבנים צעירים, במיוחד תלמידי בתי ספר יסודיים, אם כי כמה מהם, כמו "פוצ'יגומי", מיועדים בעיקר לילדות או נערות צעירות.
כאשר סדרת מאנגה הופכת פופולרית במיוחד בדרך מופקת גם סדרת אנימה המתבססת על המאנגה ומיוצר מרצ'נדייז רב לסדרה.
דוגמאות לסדרות מאנגה ואנימה בולטות מסוג קודומו
מסביב לעולם עם ווילי פוג
נהר קוֹדוֹרי (בגאורגית: კოდორი, באבחזית: Кәыдры, קווידרי) הוא הנהר השני בגודלו באבחזיה, רפובליקה בדלנית בצפון-מערב גאורגיה.
הנהר נוצר מהתמזגות הנהרות סאקן וגוואנדרה (გვანდრა), וזורם במרכז אבחזיה עד לים השחור ליד העיר דרנדה כשהוא עובר בדרכו גם ליד העיר לאטה.
בגאורגיה אין מרבצי ניקל, כרום ידועים, אולם כמות לא משמעותית, במיוחד של סיליקט ניקל, ניתן למצוא, בין היתר באזורים ההרריים של אבחזיה, באזור קודורי עילית.
כמו כן, קובלט, שנמצא בגאורגיה יותר, נמצא ליד הכפר צ'ורצ'אני שבנפת חאשורי ובאזור נהר קודורי עילית.
בגנטיקה, קוֹדוֹן סיום (או קודון טרמינציה) הוא קודון (צירוף של שלושה נוקלאוטידים) המופיע ב-DNA וב-RNA והמסמן למנגנון ייצור החלבונים כי בנקודה זו יש להפסיק את התרגום.
קודון הסיום מסמן, לפיכך, את סופה של השרשרת הפפטידית (שרשרת חומצות האמינו) המסונתזת מגן מסוים.
בקוד הגנטי קיימים שלושה קודוני סיום: הקודון UAG מכונה באנגלית Amber ("ענבר"), UGA מכונה Opal ("אופאל"), ו-UAA מכונה Ochre ("אוכרה").
UAG היה הראשון שהתגלה והוא קרוי על שם אחד ממגליו, הביולוג האריס ברנשטיין (Harris Bernstein); פירוש שם משפחתו בגרמנית הוא "ענבר".
הקודונים שהתגלו לאחר מכן קרויים, בדומה, על שם צבעים.
לשלושת קודוני הסיום אין בתא מולקולות tRNA תואמות, זאת בניגוד לכל שאר הקודונים.
כשהריבוזום (האברון המשמש לסינתזת חלבונים) נתקל בקודון סיום, נשאר הקודון "חשוף", עקב היעדרה של מולקולת tRNA תואמת שתיצמד אליו.
דבר זה מביא להיצמדותם של חלבונים הקרויים "גורמי שחרור", אשר מנתקים את הריבוזום מהשרשרת הפפטידית החדשה ומביאים לסיום התרגום.
מוטציות רבות בגנום של יצורים חיים ממירות קודון רגיל, המקודד לחומצת אמינו, בקודון סיום.
מוטציה נקודתית בנוקלאוטיד בודד עשויה לגרום לכך, ומוטצייה זו קרויה מוטציית פסק.
הדבר גורם לייצור חלבון קטוע ובמקרים רבים בלתי-פעיל.
מספר מחלות תורשתיות באדם נגרמות כתוצאה ממוטציה הממירה קודון רגיל בקודון סיום.
במקרה ההפוך גורמת מוטציה להמרה של קודון סיום בקודון רגיל; אזי מתקבל חלבון ארוך מהרגיל, אף הוא במקרים רבים בלתי-פעיל.
קודוני הסיום התגלו באמצעות מוטציות מסוג זה.
קודו הניאלה (שם מדעי: Tragelaphus angasi) הוא מין אנטילופה משפחת הפריים.
קודו הניאלה נפוץ במקומות הרריים ברחבי מוזמביק, זימבבואה, מלאווי, סווזילנד, דרום אפריקה, והוא הובאה גם לנמיביה ובוצוואנה.
בית גידולו הוא בעיקר באזורים מלאים סבך ושיחים, ולעיתים גם בסוונות, בדומה לכמה מינים הקרובים אליו.
רגליו ארוכות ודקיקות ובעזרתן הוא יכול לרוץ במהירות ולטפס על הרים בקלילות.
צבעו של הזכר חום-שחור ופסים לבנים חוצים את גבו לרוחב והוא מתאפיין בקרניים ארוכות ומכופפות לאחור.
הנקבה, לעומת הזכר, צבועה בחום בהיר והפסים הלבנים אשר חוצים את גבה לרוחב, בולטים יותר מאשר אצל הזכר, כמו כן, הנקבה נטולת קרניים.
הנקבה קטנה מהזכר ושוקלת פחות ממנו.
כמו אצל קרובי משפחתו, זכר הניאלה נלחם ביריב באמצעות נגיחות קרניים.
המנצח זוכה בנקבות ואוסף סביבו הרמון שלם.
הנקבה יולדת לאחר היריון של תשעה חודשים גור אחד, אותו היא מחביאה מטורפים פוטנציאלים כגון: נמרים, אריות, בבונים ושימפנזים.
עמק קודורי (בגאורגית: კოდორის ხეობა; באבחזית: Кәыдырҭа) הוא עמק באבחזיה, הרפובליקה הבדלנית של גאורגיה.
החלקים העליונים של העמק מיושבים בסוואנים, קבוצה אתנית של הגאורגים היושבת בחבל הסמוך לעמק קודורי, סוואנתי.
מתום מלחמת אבחזיה, בשנת 1993, העמק הוא האזור היחיד באבחזיה שנשלט על ידי גאורגיה, ונכלל באבחזיה עילית.
יתר חלקי אבחזיה נשלט בידי הבדלנים האבחזים.
ב-27 ביולי 2006, נשלט האזור בידי ממשלה אבחזית גולה.
עמק קודורי הוא החלק העיקרי של אבחזיה עילית.
היא שוכנת במעלה נהר קודורי בחלק הצפון-מזרחי של אבחזיה, כ-64 ק"מ בתוך אבחזיה מהגבול הרשמי של גאורגיה.
היא מרוחקת כ-32 ק"מ צפון-מזרחית לעיר החוף, סוחומי, בירת אבחזיה.
תוואי פני השטח מכוסים יערות הרריים מחטניים ומכוסה לסירוגין בשלג.
האקלים בעמק קודורי הוא הררי, והחורפים מושלגים.
אפריל הוא החודש בעל המשקעים הרבים ביותר, עם כ-160 מ"מ, ואילו ינואר הוא החודש הגשום בעל המשקעים המועטים ביותר, עם 120 מ"מ.
מעל ל-30 יום לשנה בממוצע יורד גשם כבד.
שלג יורד 180 ימים בשנה.
הטמפרטורה השנתית הממוצעת היא 5°C מעלות צלזיוס.
ינואר הוא החודש הקר ביותר עם ממוצע של 3°C-, ויולי הוא החודש החם ביותר עם טמפרטורה ממוצעת של 14°C.
בעמק נמצאים מספר כפרים הרריים, כמו: שחארה, אומרישרה, אז'רה עילית, אז'רה תחתית, לאטה ועוד.
עד לפלישת רוסיה לגאורגיה באוגוסט 2008 היה העמק, מבחינה מנהלית חלק מאבחזיה עילית, ונשלט על ידי ממשלה אבחזית גולה.
האבחזים שעד לפלישה הרוסית לגאורגיה לא שלטו באזור, הכלילו אותה כחלק ממחוז גולריפש.
על פי המפקד הגאורגי האחרון שנערך בשנת 2002, מנה מספר תושבי העמק, 1,956 איש שמתוכם 1,912 הם גאורגים (סוואנים).
נהר הקודורי ונהר האנגורי נקבעו כקו הפסקת האש בהסכם שנחתם בתום מלחמת אבחזיה, בשנת 1994. אזור זה, יחד עם גזרת גאלי, היו האזורים היחידים שנותו מיושבים בגאורגים, שהיוו 46% מהאוכלוסייה.
בשנת 1994 קיבל כוח המשקיפים של האו"ם בגאורגיה (UNOMIG) מנדט מורחב בהחלטה 937 של האו"ם.
המשימות שהוטלו על הכוח הם:
להשגיח על הכוחות הגאורגיים הנסוגים מעמק קודורי לתוככי גאורגיה.
לסייר בעמק קודורי על בסיס קבוע.
אף על פי שלא הייתה פעילות צבאית במסדון קודורי לאחר ההסכם, אירעו מספר אירועים מסוכנים:
בני ערובה: שלושה מקרים של לקיחת חיילי כוח המשקיפים כבני ערובה, באוקטובר 1999, יוני 2006 ודצמבר של אותה שנה.
קודי מרטין לינלי הוא שחקן וזמר אמריקאי.
מוכר בעיקר בזכות תפקידו בסדרה הטלוויזיה "האנה מונטנה" בתפקיד ג'ייק ריאן ובשל השתתפותו בעונה השביעית של תוכנית המציאות האמריקאית "רוקדים עם כוכבים".
לינדי נולד בלואיסוויל, טקסס, בנם של לי לינלי וקתרין סאליבן, מאמנת שחקנים.
אחיו הגדול של קודי, צ'אד, נפטר ב-4 באוגוסט 2011 שהיה בן 29.
לינלי גר כיום עם שלושה כלבים, והוא מנהל אורח חיים צמחוני.
כמו כן, הופיע במספר תפקידי משנה בשנת 2000 בסרטים: "איזה מין שוטרת", "מפתח הלב" ובסדרה "ווקר".
ב-2004 ביצע הופעת אורח בסדרה "כל כך רייבן".
ב-2006 החל לשחק בתפקיד חוזר של ג'ק ריאן בסדרה "האנה מונטנה" ששודרה בדיסני וכיכבה בה מיילי סיירוס.
בשנת 2008 השתתף בעונה השביעית של תוכנית המציאות האמריקאית "רוקדים עם כוכבים", שם רקד לצד ג'וליאן האף והם יצאו במקום הרביעי.
בשנת 2016 שיחק בסרט הטלוויזיה "שארקנדו 4: ההתעוררות הרביעית", הסרט הרביעי בסדרת הסרטים "שארקנדו" המיועדת לטלוויזיה.
בשנת 2017 שיחק בסרט ההמשך, החמישי בסדרה.
+שנהסרטתפקידהערות2000מפתח הלבבראוניאיזה מין שוטרתילד קשוחהכלב סקיפספיט מקגי2003הילד השמן בעולםקאל12 במחיר 1קווין2005Echoes of Innocenceכריסוטפרריבאונדלארי בורג'ס ג'וניור2006שריקת הינשוףמולט פינגרס2007שעה מכושפת: אל תחשבו על זהשון רדפורד2009Forget Me Not אלי צ'נינג2012The Playroom ריאן2013My Dog the Championאלי2015HooveyהוביTBAPeace Brotherצ'אדסרט קצר; גם במאי, תסריטאי ומפיק
קודו סאוואקי (ביפנית: 沢木興道; 16 ביוני 1880 – 21 בדצמבר 1965) נחשב לאחד מחשובי מורי הזן היפני במאה העשרים.
ידוע כמי שהחזיר את הדגש של מסורת הסוטו אל תרגול זאזן שיסודו שיקנטזה-ישיבה.
קודו סאוואקי נולד בעיר איסה שבמחוז מיה ביפן בשם טאדה סאיקיצ'י למשפחה משגשגת בת שבע נפשות.
כשהיה בן חמש מתה עליו אימו, ושלוש שנים מאוחר יותר כשהיה בן שמונה מת גם אביו.
לאחר מות הוריו אומץ על ידי דודו שמת גם הוא בטרם חלף זמן רב.
לבסוף אומץ על ידי חבר של דודו בשם סאוואקי בונצ'יקי, שהיה מהמר מקצועי, חובב טבק ומין שהחליף בחייו אחת-עשרה נשים ובאותו זמן היה נשוי לפרוצה.
קודו סאוואקי אולץ לעבוד כתצפיתן עבור מהמרים וכמנקה בבתי-בושת.
כשהיה בן שלוש-עשרה היה עד למותו של זקן בבית-בושת.
המוות הזה לא נתן לו מנוח והוא החל לשאול את עצמו באיזה אופן עליו לחיות.
הוא התוודע למשפחת מוריטה שושיצ'י שהכירה לו את הבודהיזם.
הוא החל מבקר בסתר במקדש סמוך של מסורת הג'ודו שינשו.
ראש-המקדש ממליץ לו לפנות לדרך הזן ובשנת 1896, כשהיה בן שש-עשרה ברח מהבית למקדש איהייז'י.
כשהגיע לאיהייז'י לא הצליח להתקבל כנזיר מן המניין.
בכל זאת הצליח להתקבל לעבודה כמשרת במקדש, שאיפשרה לו גם ללמוד ולתרגל זאזן.
שנה לאחר מכן ב-1897 הוסמך לנזיר, וקיבל את השם קודו, על ידי מורו הראשון, סאוואדה קוהו, שהיה ראש-המקדש דאיז'יז'י שבאי קיושו.
קודו סאוואקי נשאר איתו שנתיים.
בשנת 1899 הוא פוגש את פואקה ריואון אושו, מורו הבא.
פואקה מלמד אותו לראשונה את החשיבות של שיקנטזה ושל הקסה, גלימות הנזיר.
שני המושגים האלה יהפכו ברבות הימים להיות היסוד לזאזן שלימד קודו סאוואקי.
לימודיו מופסקים כשהוא מגויס לצבא בשנת 1900.
סאוואקי גויס לצבא בשנת 1900. עם פרוץ מלחמת רוסיה–יפן בשנת 1904 הוא נשלח כחייל חי"ר לחזית.
באותה תקופה יפן הייתה תחת השפעה לאומנית חזקה ונראה שקודו סאוואקי הצעיר לא חמק מהשפעה זו.
הוא נלחם במלחמה ואף נפצע בה ונחשב למת, הוא הושלך לקבר אחים ונמצא רק כעבור מספר ימים.
הוא נשלח חזרה ליפן לשם החלמה.
בשנת 1905 נשלח חזרה לחזית בסין ושם לחם עד תום המלחמה.
משהשתחרר מן הצבא חזר קודו סאוואקי לתרגל זאזן.
בשנת 1908 החל ללמוד פילוסופיה בבית-הספר של הוריוז'י בנארה.
לאחר ארבע שנים הוא מתמנה לעוזר בדוג'ו של מקדש יוסנז'י והופך לתלמידו של אוקה סוטאן במקדש דאיז'יז'י עד למותו של אוקה סוטאן ,תשע שנים מאוחר יותר.
בתקופה זו הקדיש עצמו קודו סאוואקי לתרגול זאזן ולהתעמקות בשובוגנזו.
לאחר מותו של אוקה סוטאן ממונה קודו סאוואקי לקורא (קושי) בדאיז'יז'י.
בשנת 1922 הוא עוזב לבסוף את דאיז'יז'י ומתחיל לנדוד ברחבי יפן וללמד ולהנחות מפגשי סששין.
בשנת 1935 הוא התמנה לפרופסור באוניברסיטת קומאזאווה ולמורה של מקדש סוג'יז'י בו הוא פגש את קושו אוצ'יאמה ושויו נריטה, שעתידים להיות שניים מיורשי הדהרמה שלו כמו גם את טאיסן דשימארו.
בשנת 1940 הוא מקים את מרכז הזן במקדש דאיצ'ו-ז'י ומקיים שם מפגשי סששין כל זמן מלחמת העולם השנייה.
עם תום המלחמה קודו סאוואקי לא התיישב במקום אחד.
הוא התחיל לנדוד ברחבי יפן וללמד זאזן.
בתקופה זו קיבל את הכינוי קודו חסר-הבית.
בשנת 1949 הוא ותלמידו קושו אוצ'יאמה עברו למקדש אנטאיז'י, שננטש במהלך המלחמה, והפכו אותו למקום של תרגול זאזן חף מטקסים וקודו סאוואקי נעשה ראש המקדש החמישי.
הוא המשיך ללמד נזירים וחילוניים כאחד.
הוא לימד בבתי-כלא ובאוניברסיטאות כאחד.
בשנת 1963 חלה מאוד ופרש לאנטאיז'י.
ממיטת חוליו השקיף דרך החלון על ההר טָאקָאגָמִינֶה.
מסופר ששלושה ימים קודם למותו אמר לנזירה: "ראי!
אני מבין את בעיות האנשים.
כל חיי לא פגשתי אדם אחד שיכולתי להתמסר לו או להעריץ אותו.
אבל ההר הזה טאקאגמינה מסתכל עליי תמיד ממעל וקורא לי 'קודו, קודו'".
בעיני רבים קודו סאוואקי הוא מחייה מסורת הסוטו בעת החדשה.
הוא גילה מחדש את דוגן זנז'י ואת הוראת השיקנטזה (פשוט לשבת) לציבור היפני וגם לעולם המערבי באמצעות יורשיו.
קודו סאוואקי דיבר אל האנשים בשפה בוטה ופשוטה וניסה להראות להם כיצד הם יכולים להשתחרר באמצעות תרגול זאזן.
הזאזן של קודו סאוואקי אינו מחפש דבר ואינו שואף לדבר, לא שיפור עצמי וגם לא התעוררות או הגעה למצב של נירוואנה או בודהה.
קודו סאוואקי הדגיש את חשיבות התרגול היום-יומי וגינה בחריפות את הנטייה של מתרגלי זן רבים לנסות ולהשיג מצבי תודעה מיוחדים כמו קנשו וסטורי.
קודו סאוואקי כתב מאמרים שונים שפנו לקהל הרחב אבל לא הותיר אחריו משנה כתובה סדורה.
יורשו ותלמידו, קושו אוצ'יאמה, הוציא לאחר פטירתו של קודו סאוואקי ספרון בשם הוראותיו של קודו חסר-הבית, שבו הוא מביא מדבריו של קודו סאוואקי אותם אסף במשך השנים בליווי של פירושים והרחבות משל עצמו.
בשנים האחרונות הושמעה ביקורת על קודו סאוואקי בשל התבטאויות שלו בזמן מלחמת העולם השנייה, שניתן להסיק מהן תמיכה ועידוד של המאמץ המלחמתי היפני.
קודי רוברט סימפסון הוא זמר פופ, שחקן ושחיין אוסטרלי.
הוא הספיק להוציא ארבעה אלבומי אולפן: הוא גילם את התפקיד הראשי של דמיטרי במחזמר אנסטסיה בברודוויי מנובמבר 2018 ועד אפריל 2019. באותה שנה, הוא זכה בעונה הראשונה של "הזמר במסכה אוסטרליה" בתור "הרובוט".
בשנת 2022, סימפסון הצטרף לנבחרת השחייה של אוסטרליה (אנ') לאחר שהעפילה למשחקי חבר העמים הבריטי.
סימפסון נולד בגולד קוסט, קווינסלנד שבאוסטרליה לאנג'י ובראד סימפסון, ויש לו שני אחים צעירים, תום ואלי.
בחייו האישיים, סימפסון לא עסק רק בשירה, אלא גם התמחה בשחייה תחרותית, ואף זכה בשתי מדליות זהב באליפות קווינסלנד לגיל 12.
סימפסון התאמן במועדון השחיה במיאמי בהדרכת קן ניקסון.
אמו אנג'י, שעבדה במועדון השחייה בהתנדבות, ייצגה את אוסטרליה באליפות הפאן פסיפיק בשחייה שנערכה בבריזביין 1987. אביו בראד זכה במדליית ארד באליפות אוסטרליה 1987 וייצג את אוסטרליה במשחקי חבר העמים שנערכו בוויקטוריה שבקנדה ב-1994.
סימפסון החל להקליט שירים בחדר השינה שלו במהלך הקיץ של שנת 2009 ב-YouTube, ושם ניתן לראות אותו מבצע את השירים "I'm Yours" של ג'ייסון מראז, "Cry Me a River" ו-"Señorita" של ג'סטין טימברלייק, של מייקל ג'קסון, וגם את השירים שלו "One" ו"Perfect".
לאחר זמן מה, התגלה סימפסון על ידי המפיק שון קמפבל, המועמד לפרס גראמי, אשר הפיק את ג'יי זי ועוד אמנים נוספים.
ב-2014 קודי עזב את חברת התקליטים אטלנטיק רקורדס.
כיום מופיע עם להקת The Tide בחברת ההקלטות שהקים בשם The Coast House Records.
שיחק תפקיד אורח בשנת 2015 בסדרה "קוגר טאון" בתפקיד פיט, תלמיד תיכון.
ושימש כשחקן מחליף במחזמר של ברודוויי "אנסטסיה" מנובמבר 2018 עד לאפריל 2019.
בשנת 2020 השתתף בסרט האימה "Smiley Face Killers" לצד קריספין גלובר.
ב-2019 הצטרף לקבוצת השחייה של אוניברסיטת דרום קליפורניה.
הוא התאמן בהדרכתו של ברט הוק.
במבחנים האוסטרלים לאולימפיאדת טוקיו (2020) שנערכו באדלייד, אוסטרליה ביוני 2021 הוא סיים במקום שמיני במשחה ל-100 מטר פרפר בתוצאה של 52.94 שניות ולא נכלל במשלחת האוסטרלית למשחקים האולימפיים.
באליפות אוסטרליה המהווה את המבחנים האוסטרלים לאליפות העולם שנערכו באדלייד במאי 2022 הוא זכה במדליית ארד במשחה ל-100 מטר פרפר בתוצאה של 51.96 שניות, אחרי מת'יו טמפל (51.50 שניות) וקייל צ'למרס (51.67 שניות).
בשלב המוקדמות הוא קבע שיא אישי חדש ל 51.79 שניות.
נוסף לכך, הוא סיים במקום רביעי במשחה ל-50 מטר פרפר בשיא אישי חדש של 23.68 שניות ובמקום שמיני במשחה ל-100 מטר חופשי בשיא אישי חדש נוסף של 49.34 שניות.
הוא מתאמן בהדרכתו של מייקל בוהל ביחד עם האלופה האולימפית אמה מקיאן.
יצא במשך שנתיים עם הדוגמנית ג'יג'י חדיד מ-2013 עד ל-2015. בחודש ספטמבר 2019 החל לצאת עם הזמרת והשחקנית מיילי סיירוס.
+שנהסדרהתפקידהערות2014אמא בהזמנהעצמופרק: "A Kids' Choice"רוקדים עם כוכביםמתמודדעונה 18; מודח שלישי2015קוגר טאוןפיטפרק: "The Wild One, Forever"One Crazy Cruiseעצמוסרט טלוויזיה של ניקלודיאון2019הזמר במסכה אוסטרליהמתמודדזוכה העונה הראשונה
קודו ההרים (שם מדעי: Tragelaphus buxtoni), הוא מין אנטילופה גדולה בסוג קודו החי באזורים הרריים שבמזרח אפריקה.
שמו הנוסף ניאלה ההרים בא לו על שם דמיונו לקודו ניאלה, ובעבר, אף נחשב כתת-מין שלו.
קודו ההרים נחשב לפרסתן הגדול האחרון שנתגלה באפריקה.
לקודו ההרים פרווה כהה יחסית וצבעה נע בין אפור כהה לחום ערמוני.
הפרווה חלקה ומבריקה בקיץ, והופכת לשעירה בחודשי החורף.
למין זה פס לבן בין העיניים, כתמים ונקודות לבנים על הלחיים, שני כתמים לבנים על הצוואר והחזה, כתמים ונקודות נוספים בחלק האחורי, ועוד שבעה-תשעה פסים לבנים בצדדים.
הגחון חיוור מעט, וצידם הפנימי של הרגליים הכהות לבן.
הזנב אף הוא כהה ושעיר למדי, צידו הפנימי לבן, ואורכו 20–25 ס"מ.
לחלק מהפרטים, יש דפוס של סימונים וכתמים ייחודיים בדומה לזברות.
לזכרים זוג קרניים גדולות ומפותלות, העשויות להגיע לאורך של 118 ס"מ, ולהם כשניים עד שלושה סלסולים.
הנקבות נטולות קרניים ואוזניהן גדולות יותר.
לשני המינים רעמה בצבע חום אפרפר-לבן על הגב, אלא שלזכרים רעמה גדולה ובולטת יותר, ולנקבות היא אף נעדרת לפעמים.
הזכרים גם גדולים וכהים יותר מהנקבות, ובעלי רעמה בצוואר.
קודו ההרים אנדמי לאזורים ההרריים של דרום מזרח אתיופיה, במדינת אורומיה.
המינים כבר איבדו הרבה מתחום המחיה הקודם שלהם, ועכשיו הם נפוצים בעיקר בפארק הלאומי הרי באלה, שהוא גם התפוצה הדרומית ביותר שלהם.
מלבד זאת קיימים כארבע אוכלוסיות קטנות נוספות צפונה יותר.
כפי שמרמז שמו, קודו ההרים חי בעיקר באזורי הרריים, הכוללים יערות, שיחים, ומרעה תת-אלפיני בגבהים של 3,000 - 4,300 מטר, אף על פי שהמין נצפה גם בגבהים של 1,600 מטר.
סביר להניח שהמינים נאלצו לנדוד לאזורים גבוהים יותר בשל החקלאות ומרעה צאן באזורים הנמוכים.
קודו ההרים פעיל בעיקר בשעתי הבוקר והערב, ומבלה את זמנו באכילת שיחים, עצים ועשבים, ומדי פעם נאכלים על ידו גם שרכים, צמחי מים וחזזיות.
בתקופות של קור או חום קיצונים, הקודואים לעיתים קרובות מוצאים מקלט בצמחייה צפופה ביערות וחורשים.
צבעם הכהה והסימונים הלבנים עשויים להסוות אותם ביערות בהם הם חיים.
הצבע הלבן גם משמש בתקשורת החברתית, כאשר הזכר מנסה להרשים את הנקבות, השערות שברעמה על הגב סומרות, וכמו כן כאשר הם נמלטים הם יניפו את זנבם לאות אזהרה.
קודו ההרים חי ביחידות, או בקבוצות קטנות שבהם 8–9 נקבות ועופריהן, אם כי קבוצות של עד 96 פרטים דווחו בעבר.
מבנה הקבוצה עשוי גם להשתנות לפי העונה.
זכרים צעירים חיים בדרך כלל בקבוצות נפרדות, בעוד שזכרים מבוגרים יותר יהיו בדרך כלל בודדים.
זכרי קודו ההרים אינם טריטוריאליים, אם כי מדי פעם קיימת ביניהם היררכיה דומיננטית.
עונת הרבייה היא בדרך כלל בעונה היבשה שבין חודשי דצמבר וינואר, והנקבה מולידה עופר יחיד, בסוף עונת הגשמים שבין חודשי אוגוסט וספטמבר, לאחר תקופת הריון של כשמונה עד תשעה חודשים.
צבעו של העופר בהיר יותר ומתכהה עם הגיל.
העופר שוהה בצמחייה צפופה במשך מספר שבועות לאחר לידה.
ההנקה נמשכת שלושה עד ארבעה חודשים, והעופר נשאר עם אימו עד כ-שנתיים.
הטורפים העיקרים של קודו הרים בוגר הם הנמרים, ולעיתים רחוקות צבועים או אריות כיוון שהם אינם נמצאים באזורי הרים.
העופרים עשויים להיטרף על ידי תנים וסרוואלים.
קודו ההרים סווג כבעל חיים בסכנת הכחדה (EN) על ידי IUCN, בשל ירידה משמעותית בעשורים האחרונים, החל מ-8,000-7,000 בוגרים המשוערים בשנת 1960, לפחות מ-2,500 היום.
(אף על פי שאחרים מאמינים שהמספרים הם בסביבות 4,000).
האוכלוסיות כיום מפוצלות, מה שהופך אותם לפגיעים במיוחד.
האיום העיקרי לקודו ההרים מגיע מפעילות אנושית בתחום המחיה שלו, על ידי אוכלוסיות אדם ובעלי חיים ההולכים וגדלים, ולחץ הולך וגובר על המין באמצעות ציד לא חוקי, תחרות עם בקר הבית על מקורות המזון, טריפה על ידי כלבים מקומיים, והריסת בית הגידול לטובת חקלאות, מרעה, עצים להסקה, ובניית יישובים.
מין זה ניצוד גם עבור בשרו וקרניו וכן לתעשיית הפוחלצים.
אוכלוסיית קודו ההרים הראתה עלייה דרמטית במהלך 1980 בעקבות הקמת הפארק הלאומי הרי באלה, אבל תסיסה פוליטית ואזרחית בשנת 1991, הביאה בעקבותיה כריתת יערות ובעיקר ציד, ומספר הקודואים בפארק נפל לשפל של 150–260 פרטים בלבד.
מאז יש התאוששות טובה, עם 680–730 שנספרו בפארק בין שנת 2000 ל-2001, וייתכן כי המספר כיום הוא מעל 1,000. עם זאת, הגנה פחות יעילה במקומות אחרים הביאה לירידות מתמשכות.
למרות היותו מוגן באופן מלא על ידי החוק, האכיפה ברוב המקומות חסרה, מלבד החלק הצפוני של הרי באלה, שבו גם נמצא חלק גדול מהאוכלוסייה.
שטח מוגן קטן יותר, הוא ה"Muktar Wildlife Sanctuary", שהוקם עבור הקודואים בשנת 1990, ולאחר ציד בלתי חוקי חמור וכריתת יערות, הם נחשבו כנכחדים באזור זה, עד שנוכחות של אוכלוסייה קטנה אושרה בשנת 2003. כרגע אין אוכלוסייה בשבי, ומספר מומחים הציעו להקים אוכלוסייה בשבי כדי להגן עליו מהכחדה.
מלבד זאת גן החיות של סנט לואיס עובד בשיתוף פעולה עם ארגונים לשימור הסביבה, וקהילות מקומיות תומכות לשימור הקודו, על ידי מעקב ותוכניות חינוך סביבתיות, כמו גם ניסיונות לשחזר יערות שהושמדו בסביבתו.
ההתאוששות הדרמטית של הקודו בשנת 1980 הראתה כי מאמצי שימור יכולים להיות יעילים עבור המין, ונותנים תקווה שעל ידי הגנה ראויה, אנטילופות אלה יוכלו להתרבות מחדש בהצלחה.
קודו זוטר או קודו מזרחי (שם מדעי: Tragelaphus imberbis; בעבר Ammelaphus imberbis) הוא מין אנטילופה בסוג קודו הנפוץ במזרח אפריקה, ותואר לראשונה ב-1869. בעבר נחשב כתת-מין של קודו גמלוני, אך כעת מסווג כמין נפרד.
השם "זוטר" בא לו עקב הרעמה שבגב, הקטנה אף בהשוואה למיני קודו קטנים יותר.
שמו המדעי נגזר מיוונית ולטינית: "Tragos" = תיש, "Elaphos" = צבי; שילוב בין שניהם מתייחס לאנטילופה.
"imberbis" = לא מזוקן; צירוף של שניהם פירושו "אנטילופה חסרת זקן" ומתייחס להיעדר הרעמה בגרון, כפי שנמצאת אצל הקודו הגמלוני.
הקודו הזוטר מתואר לעיתים כאנטילופה היפה ביותר
זכר הקודו הזוטר מתאפיין בפרווה כחלחלה-אפרפרה, ואילו לנקבות ולעופרים היא בצבע חום-אדמדם (למעט הצוואר שעל פי רוב אפרפר).
צבעם של הזכרים הצעירים מתכהה עם הגיל.
הן לזכרים והן לנקבות 11–14 פסים לבנים בולטים בצדדים, כתם לבן בתחילת הגרון ובסופו, מספר נקודות לבנות בלחי, ופס לבן בין העיניים חתוך באמצעו.
פס כהה מתחיל בין העיניים ומסתיים באף שאף הוא שחור.
השפתיים והבטן לבנים, והאוזניים גדולות בשני המינים.
הרגליים הן דקיקות, וצבעם חום בהיר עם סימונים שחורים ולבנים.
הזכרים מתאפיינים ברעמה קטנה על העורף ולאורך עמוד השדרה, וגרונם כאמור ללא רעמה.
הזכרים גדולים במעט מהנקבות, וכמו כן בעלי זוג קרניים ספירליות, באורך של 60–90 ס"מ ובהם שניים עד שלושה פיתולים.
מידות גופו של הקודו הזוטר הן:
הקודו הזוטר מחולק לשני תת-מינים:
קודו זוטר צפוני ( Tragelaphus imberbis imberbis) מצוי באתיופיה וסומליה.
קודו זוטר דרומי (Tragelaphus imberbis australis) מצוי בקניה, טנזניה, דרום סודאן ודרום סומליה.
קודו זה נפוץ במזרח אפריקה: החל ממזרח סומליה ומרכז ודרום אתיופיה, עובר דרך חלקו הדרומי של דרום סודאן, מזרח אוגנדה, ומרבית קניה, ומסתיים בחלקה המרכזי של טנזניה.
בעבר המין היה נפוץ גם בג'יבוטי, אך נכחד שם.
שני פרטים שנצפו בערב הסעודית ובדרום תימן שבחצי האי ערב (1991), הובאו או שוחררו מאוסף פרטי ככל הנראה (כיון שתפוצתם הטבעית מוגבלת לאפריקה).
בית גידולו הוא אזורים יבשים וצחיחים, בעלי צמחייה צפופה ועבותה של שיחים קוצניים טרופיים וסובטרופיים יבשים.
הקודו הזוטר נמנע משטחים פתוחים כמו גם מקומות בעלי עשב גבוה.
בסביבות ההר קילימנג'רו תועדו קודואים בגבהים של 1,740 מטר.
הקודו הזוטר הוא בעל חיים בודד יחסית; נקבות נמצאות בדרך כלל בקבוצות של שניים או שלושה, (לעיתים רחוקות עד 24 פרטים) או עם צאצאיהם, וזכרים נמצאים לעיתים קרובות לבד.
זכרים צעירים יישארו עם אמם לתקופה של עד שנתיים, אבל רק לאחר 4–5 שנים יוכלו להילחם אם זכרים אחרים.
כאשר הזכרים די גדולים, הם נלחמים ביניהם על ידי נעילת קרניים, ודחיפה של היריב אחורה.
זכרים ונקבות עשויים להילחם זה בזה על עליונות, על ידי עמידה על רגליהם האחוריות כדי לנסות להפיל אחד את השני, אך הזכרים הגדולים בדרך כלל ינצחו.
אין עונת רבייה קבועה, ולכן ההמלטות יכולות להתבצע בכל השנה.
הריון הנקבות נמשך 7–8 חודשים, וכאשר הנקבה צריכה להמליט היא תיפרד מהקבוצה על מנת ללדת עופר אחד בדרך כלל.
בימיו הראשונים העופר שוהה מוסתר בצמחייה ואימו תבוא מדי פעם להניקו.